hu hu hu hu hu hu hu hu hu hu hu en hu hu hu hu en sk hu en hu en en eo hu hu de hu en cs en hu en hu en hu hu zh hu en hu hu hu en hu hbs_lat hu ru hu hu hu hu hu fr hu hu ca hu hu en hu en el hu hu eo en en et eo hu en en hu hu hu hu hu hu hu hu hu hu hu hu hu hu hu en hu hu hu hu hu hu hu hu en hu hu hu hu hu hu hu hu hu hu hu hu
2,91 g·cm−3 (25 °C), szilárd[1]
Nagyon jól oldódik: 4300 g·l−1[1]
350 mg/kg (patkány, szájon át)[1]
Ha másként nem jelöljük, az adatok az anyag standardállapotára (100 kPa) és 25 °C-os hőmérsékletre vonatkoznak.
A cink-klorid (régi magyar nevén horganyhalvag) a cink klórral alkotott vegyülete, kloridja. Képlete ZnCl2. Fehér színű por, erősen higroszkópos. Levegőn hamar sűrű folyadékká, tömény oldattá alakul. Igen jól oldódik vízben, 100 g vízben 20 °C-on 367 g, 100 °C-on 614 g oldódik. Oldható alkoholban, glicerinben és éterben is. A vizes cink-klorid oldatnak maró, fémes íze van. Az oldat hidrolizál, emiatt erősen savas kémhatású. Többféle hidrátja létezik, ezek egy, másfél, kettő vagy három molekula kristályvizet tartalmaznak.
Ha a cink-klorid vizes oldatát hevítik, hidrogén-klorid gáz fejlődik, és bázisos cink-klorid (Zn2OCl2) marad vissza. Emiatt a cink-klorid oldata csak akkor párolható szárazra, ha feleslegben van jelen sósav. A kereskedelmi-cink klorid gyakran tartalmaz kis mennyiségű bázisos sót. Az ilyen cink-klorid oldata vízben oldáskor zavaros lesz, az oldat kevés sósav hozzáadásakor megtisztul. Ha oxigén jelenlétében hevítik, cink-oxid képződik belőle és klórgáz fejlődik. Magnéziummal összeolvasztva cinkké redukálódik.
Mérgező. Izgatja a bőrt és a nyálkahártyákat. Maró hatású. A tömény cink-klorid oldat fekélyeket okozhat a bőrön. A vegyület gőzei belélegezve károsíthatják a tüdőt és a légutakat.
Cink-oxid, vagy ritkábban cinkkarbonát sósavban való feloldásával állítják elő.
Z n O + 2   H C l → Z n C l 2 + H 2 O {\displaystyle \mathrm {ZnO+2\ HCl\rightarrow ZnCl_{2}+H_{2}O} }
Hogy elkerüljék a hidrolízist, a vegyület oldatát sósav jelenlétében párolják szárazra.
A cink-klorid tömény oldatát maratószerként használják. Mivel erősen higroszkópos, emiatt vízkilépéssel járó szerves kémiai reakciók elősegítésére alkalmazzák. Felhasználják az oldatát fák tartósítására is, mert egyrészt baktérium- és gombaölő hatású, másrészt átalakítja a cellulózrostokat, összefüggő réteggel veszi körül őket, ezzel megvédi a fát a légköri hatásoktól. A fogorvosok vérzéscsillapításra használják.
Lágyforrasztásnál folyasztószernek használják. Érdekes felhasználás, amikor a bádogosok, a cinklemezt sósavval kezelik forrasztás előtt, és a cink-klorid helyben alakul ki.
↑ a b c d e A cink-klorid vegyülethez tartozó bejegyzés az IFA GESTIS adatbázisából. A hozzáférés dátuma: 2010. október 22. (JavaScript szükséges) (angolul)
↑ a b c A cink-klorid (ESIS)[halott link]
A lap eredeti címe: „https://hu.wikipedia.org/w/index.php?title=Cink-klorid&oldid=23561142”
Utoljára szerkesztve 2021. február 13., 04:33-kor
A lap utolsó módosítása: 2021. február 13., 04:33
A lap szövege CC BY-SA 3.0 alatt érhető el, ha nincs külön jelölve.